Sevara Soliyeva: “Orzuim — To‘maris obrazini yaratish”

Avval xabar berganimizdek, “Muloqot” tarmog‘ining yangi loyihasi – “Muloqot intervyu” doirasida 23-iyul kuni “Shedevr garden” restoranida yosh aktrisa Sevara Soliyeva bilan suhbat bo‘lib o‘tgan edi. Suhbatdan avval intervyuga taklif qilingan mehmon yulduzlarimiz uchun muloqot tarmog‘ida savollar tanlovi e’lon qilingan edi. Foydalanuvchilar yuborgan savollar ichidan har bir intervyu uchun o‘ntadan eng qiziqarli, hali hech qayerda berilmagan savollar “Muloqot” va “Daryo” ma’muriyati tomonidan saralab olindi. Ko‘rsatuvda yulduzimiz aynan o‘sha savollarga javob berdi.
Savollar matnining imlosi aslicha qoldirildi.

D O N_ V I T O 
Хаётингизда актриса булганиздан афсусланган вактлариз булганми?
Sevara Soliyeva: Bunday hollar bo‘lgan. Masalan, ishtirokimdagi “Poyma-poy” filmi chiqqanidan keyin men haqimda turli gap-so‘zlar tarqalgach, aktrisa bo‘lganimga afsuslanib ketganman. Yaxshiki, o‘sha paytda yaqinlarim meni ovutib, tushuntirishgan: “Bunday gap-so‘zlarni yuragingga yaqin olma, bunaqasi hammada ham bo‘ladi. Bu tezda o‘tib ketadi”, - deb. Keyin qarasam, haqiqatan ham hammasi o‘tkinchi ekan. Shu sababli o‘zimga, inson birinchi navbatda sabr-toqatli bo‘lishi kerak ekan, deb xulosa qilganman.

ܜܢܔ ◕‿◕
Qaysi rolni ijro etish orzuingiz va o'zizga yoqqan rolingiz qaysi?
Sevara Soliyeva: Qaysi rolim yoqqanini aytib, aynan bittasini tanlash men uchun qiyin. Buni muxlislarim hal qiladi. Ular qaysi rolimni ma’qul deb bilsa, bundan faqat xursand bo‘laman.
Orzuimdagi rollar esa juda ko‘p. Masalan, To‘maris rolini o‘ynashni xohlardim. Ya’ni jangari obrazlarni yaratishga qiziqaman. Ayni paytdagi aktrisalar ijodiga nazar soladigan bo‘lsak, Gollivud yulduzi Anjelina Joli yaratgan maxfiy agent obrazlari juda yoqadi.

Avaz Abdullaev
Сиз учун гузаллик инсон қадр қимматини белгилай оладими?
Sevara Soliyeva: Bugungi kunda go‘zal qizlar va kelishgan yigitlarimiz juda ko‘p. Ammo, bunday go‘zal insonlarning ko‘pchiligi o‘zini talabgirligini bilib, o‘zini yanada yuqori baholab manman bo‘lib ketmoqda. Chetdan ko‘rib havas bilan kuzatganingizdan keyin oldiga borib bir og‘iz suhbatlashgach, fikringiz tamoman o‘zgarib ketadi. O‘shanda tashqi go‘zalligini qilgan muomalasi so‘ndiradi. Avvalambor, insonning yuragi go‘zal bo‘lishi kerak va aynan o‘sha go‘zallik boshqa tashqi go‘zalliklardan ancha ustun turadi.

+//+++90Shohjaxon09+++\\ +
Sevara hayotizdegi eng hayajonli kunni etib berin?
Sevara Soliyeva: Har bir kunim hayajonli o‘tadi, desam mubolag‘a bo‘lmaydi. Oddiy misol, mana yaqin kunlarda “Qochoq kelin” filmi premyerasi bolib o‘tadi. Ayni kunlarda shu premyeraning qanday o‘tishini o‘ylab, hayajonlanib yuribman. Bundan tashqari, “M&TVA” mukofotini qolga kiritganimda, birinchi filmim — “Amakivachchalar”ni suratga olish jarayonida ham juda hayajonlanganman.

Dilshod Hurshed
HAYOTINGIZDA BIROR MARTA ALDANGANMISIZ?
Sevara Soliyeva: Ha, ayniqsa, bolaligimda rosa ko‘p aldanganman. Bunga sabab tabiatan ishonuvchanligim bo‘lsa kerak. Lekin jiddiy aldanganman deb ayta olmayman. Unaqasi hali bo‘lmagan, bo‘lmasin ham!

Super Bahodir
Hayotda qanday ishlarga ulgura olmayapsiz?
(Ushbu savolga Sevara Soliyeva efirdan tashqarida javob berishni lozim deb topdi. Shuning uchun bu savol-javob kadrga tushmadi.)
Sevara Soliyeva: Hayotimda barcha ishlarga ulgurayapman deb o‘ylayman. Shu vaqtgacha ulgura olmagan ishlarim bo‘lmagan.
Muhriddin Nurullaev
O'ynagan rolizdan birortasi hayotizga jiddiy salbiy ta'sir qilganmi?
Sevara Soliyeva: Umuman olganda, yo‘q, salbiy ta’sir qilmagan. Aksincha, hamma rollarim menga faqat ijobiy ta’sir ko‘rsatgan, desam ham bo‘ladi.

N A R G I S .
Navoiyli bir yigitga turmuwga 4iqayotganiz rosti.  
Sevara Soliyeva: Turmushga chiqayotganim rost. Biroq, keling, to‘ydan oldin nog‘ora chalmay qo‘ya qolay. To‘y o‘tib bo‘lgach, ijodim va hayotimga qiziqayotgan barcha muxlislarim o‘sha inson kimligini bilib oladi. Har bir inson o‘z shaxsiy hayoti borasidagi gaplarga ehtiyotkor bo‘lishi kerak, deb o‘ylayman.

Naburi
Булажак турмуш уртогингиз санъатдан йироклашишни айтса, кандай кабул киласиз?
Sevara Soliyeva: Bilasiz, yaqinda to‘yim bo‘ladi. Turmushga chiqyapmanmi, demak, bu men o‘z hayot yo‘limni tanlab bo‘ldim, deganidir. Ya’ni men oilani tanladim. Albatta, barcha qiz bolalar kabi, mening ham o‘z orzu-havaslarim bor. Shirin farzandlar onasi bo‘lishni istayman. Bunday baxtga erishganlar bor, erishmaganlar bor.

Xasan Muratov
Sevara biror xonanda duyet aytishga taklif qilsa nima deysiz?
Sevara Soliyeva: Bilasiz, Otabek Mutalxo‘jayev bilan “Dilkash lahzalar” ko‘rsatuvida birga duet qo‘shiq ijro etganmiz. Jami 12 ta qo‘shig‘imiz bor. Butun bir albom desa ham bo‘ladi. Va, albatta, boshqa xonandalardan ham bunday takliflar tushsa, rad etmagan bo‘lardim

Dustin-Walker
Maktabda qaysi Fanlarni yomon ko'rgansiz keyin yaxshi ko'rganiz ?
Sevara Soliyeva: Tarix va adabiyot fanlari – sevimli fanlarim bo‘lgan. She’r yodlashga juda qiziqardim. Bir yodlasam, ipidan-ignasigacha, yaxshilab esimda qolardi-yu, ertasi kuni yana esimdan chiqib qolardi.

honey_nozik
Здравствуйте Севара!Вам уже приходилось отказываться от ролей? если "да" то по какой причине
Sevara Soliyeva: Ha, rad etganman. Bunga o‘sha rolning menga to‘g‘ri kelish-kelmasligi haqidagi qo‘rquv sabab bo‘lgan. Bundan tashqari, shaxsiy hayotimga qandaydir ta’siri bo‘lishi mumkin bo‘lgan rollardan ham voz kechganman.

okhamidullaev
Haqiqiy uzbek ayolini siz qanday ta'riflay olgan bulardinggiz? 
Sevara Soliyeva: Baribir har bir o‘zbek ayoli uchun birinchi orinda uning ibo-hayosi bo‘ladi va ular aynan shu xislatlari bilan ajralib turadi. Yana, oilasi butunligi, qilgan harakatlari, oqilaligi bilan ham u o‘zbek ayolidir.

Mohinur Xakimova
Til o'rganishga qanday qaraysiz? Qaysi tillarni bilasiz va yana qaysi davlat tillarini o'rganmoqchisiz?   
Sevara Soliyeva: Rus tilini yaxshi bilaman va bemalol gapira olaman. Ingliz tiliga kelsak, uni O‘zDJTU qoshidagi akademik litseyda o‘qish jarayonida o‘rganganman. Ammo hozirgi kunda ancha so‘zlar esimdan chiqib qolgan. Shu sababli yaxshi gapira olmayman.

Oilada nechta farzandsizlar va nega aynan aktrisalikni tanlagansiz?

Bilamizki, qo‘shiqchi bo‘lish orzuingiz bo‘lgan, biroq nega siz aktrisalikni tanlagansiz?

Sevara Soliyevaga ijodiy topshiriqlar ham berildi. Dastlabki vazifa bo‘yicha qahramonimiz sevimli qo‘shig‘ini kuylab berdi.

Keyingi topshiriq sharti bo‘yicha esa, Sevara aytilgan buyumlar rasmini qog‘ozga tushirib berdi.

Intervyu so‘ngida Sevara Soliyeva o‘ziga ma’qul bo‘lgan savollarni tanlab oldi va ushbu savol sohiblariga o‘zining maxsus sovg‘alarini taqdim etdi.
Savollar bo‘yicha g‘oliblar (“Muloqot” foydalanuvchilari):

“Muloqot intervyu” loyihasi doirasida Sevara Soliyevadan tashqari, Umid Iskandarov va Karen Gafurdjanovlar bilan ham suhbat uyushtirildi. Yaqin orada esa yana Ziyoda hamda Muhammadali Iskandarovlar ishtirokidagi intervyulardan bahramand bo‘lishingiz mumkin bo‘ladi.